|  |
| --- |
| **ՀԻՄՆԱՎՈՐՈՒՄ**«Հայաստանի Հանրապետության 2023 թվականի պետական բյուջեի մասին» Հայաստանի Հանրապետության օրենքում վերաբաշխում, փոփոխություններ, լրացումներ, Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ, լրացումներ և գնման պայմանագրերում փոփոխություններ կատարելու մասին» Հայաստանի Հանրապետության կառավարության որոշման նախագծի ընդունման անհրաժեշտության |
|  |  **1.Անհրաժեշտությունը** |
|  | Որոշման ընդունման անհրաժեշտությունը պայմանավորված է մի շարք անհետաձգելի և հրատապ աշխատանքների իրականացման անհրաժեշտությամբ: |
|  |  2.Ընթացիկ իրավիճակը և խնդիրները  1004-31009 ՀՀ 2022 թվականի պետական բյուջեով «Ոռոգման համակարգի առողջացում» ծրագրի «Օրվա կարգավորման ջրավազանների կառուցում և վերակառուցում» միջոցառման համար հատկացված՝ 492,962.4 հազար դրամի շրջանակներում իրականացված մրցութային գործընթացի արդյունքում կնքվել են նախագծանախահաշվային փաստաթղթերի ձեռքբերման պայմանագրեր՝ 378,780.0 հազար դրամով։ 2022 թվականին կատարվել է նախագծանախահաշվային փաստաթղթերի կազմման աշխատանքների 1-ին փուլը՝ 65%-ը, որի դիմաց վճարվել է 246,207.0 հազար դրամ, իսկ 2-րդ փուլի աշխատանքները, համաձայն 2022թ. դեկտեմբերի 20-ին կնքված համաձայնագրի, նախատեսվել է տեղափոխել 2023թ, որի արդյունքում 132,573.0 հազար դրամը հետ է վերադարձվել ՀՀ պետական բյուջե։  ՀՀ 2023 թվականի պետական բյուջեով վերը նշված միջոցառման համար հատկացվել է 1,500,000.0 հազար դրամ, որից՝ 14,400.0 նախատեսվել է նախագծանախահաշվային փաստաթղթերի փորձաքննության, իսկ մնացած՝ 1,485,600.0 հազար դրամը՝ շինարարական աշխատանքների համար։Սույն որոշման նախագծով առաջարկվում է 132,573.0 հազար դրամը տնտեսագիտական դասակարգման «Շենքերի և շինությունների շինարարություն» հոդվածից տեղափոխել «Նախագծահետազոտական ծախսեր» հոդվածին։«Օրվա կարգավորման ջրավազանների (ՕԿՋ) կառուցում և վերակառուցում» միջոցառման շրջանակում 26.07.2022թ. «Հայգյուղշիննախագիծ» և «Մոդուլ» ՍՊԸ-ների հետ կնքվել է թվով 31 օրվա կարգավորիչ ջրավազանների կառուցման և վերակառուցման նախագծանախահաշվային փաստաթղթերի կազմման խորհրդատվական ծառայությունների պայմանագրեր: Առաջացած մի շարք խնդիրների լուծման անհրաժեշտությամբ պայմանավորված մասնավորապես, ինժեներա-հետախուզական ուսումնասիրությունների կրկնակի իրականացման, նախնական ընտրված տարածքում տեղանքի ռելիեֆային խոչընդոտներով և ոռոգման ենթակառուցվածքների առկայության պատճառով տեղանքում այլ հարակից տարածքի ընտրության ու առաջարկվող նոր տարածքի համար համապատասխան ճարտարապետահատակագծային առաջադրանքի ստացման, կադաստրային քարտեզներում առկա անհամապատասխանությունների և դրանք համայնքների կողմից ճշգրտման, նախատեսված տարածքների վարձակալված լինելու պարագայում այդ տարածքներից, սահմանված կարգով, անհրաժեշտ մակերեսի հողատարածքի հատկացման և այլնի հետ կապված, անհրաժեշտություն է առաջացել «Մոդուլ» ՍՊԸ-ի հետ 26.07.2022թ. կնքված ՋԿ-ԵՄԾՁԲ-22/1-1 պայմանագրի ծառայությունների մատուցման ժամկետը՝ թվով 15 ՕԿՋ-ների ՆՆՓ-երի մշակման համար երկարաձգել 3 ամիս ժամկետով: Միաժամանակ առաջացած խնդիրները կապված են նաև խորհրդատուտերի ուսումնասիրության արդյունքում՝ հողերի կատեգորիաների փոփոխության անհրաժեշտությամբ և դրանով պայմանավորված գործընթացի կազմակերպում՝ վերաբնակեցման, հողերի օտարման հետ կապված հարցեր, ՇՄԱԳ գործընթացի կազմակերպում (նշված գործընթացները կապված են պատկան մարմինների և այլ կազմակերպությունների հետ համաձայնեցումների, ինչպես նաև անհրաժեշտ փաստաթղթերի ձեռք բերման հետ):Որոշման նախագծով առաջարկվում է փոփոխություն կատարել «Մոդուլ» սահմանափակ պատասխանատվությամբ ընկերության հետ 2022 թվականի հուլիսի 26-ին կնքված թիվ ՋԿ-ԵՄԾՁԲ-22/1-1 պայմանագրում՝ պայմանագրով սահմանված ծառայությունների մատուցման ժամկետը երկարաձգել 3 ամիս ժամկետով՝ չկիրառելով, մինչև համաձայնագիրն ուժի մեջ մտնելու ժամանակահատվածի համար, Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 33-րդ կետի 4-րդ ենթակետի պահանջները և 56-րդ կետի 4-րդ ենթակետի պահանջները։«Հայգյուղշիննախագիծ» ՍՊԸ-ի և «Մոդուլ» ՍՊԸ-ի հետ 26.07.2022թ. կնքված թիվ ՋԿ-ԵՄԾՁԲ-22/1 և ՋԿ-ԵՄԾՁԲ-22/1-1 պայմանագրերի շրջանակում նախագծային աշխատանքներն (թվով 15 ՕԿՋ-ի համար) իրականացվել են և նախագծանախահաշվային փաստաթղթերը ներկայացվել են Ջրային կոմիտե: Կատարված աշխատանքների դիմաց անհրաժեշտ է իրականացնել ստանձնած պարտավորությունների վճարումը:ՀՀ կառավարության որոշման նախագծի ընդունման պարագայում հատկացված ֆինանսական միջոցներով կկնքվի համաձայնագիր և մատուցված ծառայությունների դիմաց Ընկերություններին կվճարվի: 1017-21001  Ջրային կոմիտեի և «Արփա-Սևան» ԲԲԸ-ի միջև 22.04.2022թ. կնքված պայմանագրով «Արփա-Սևան» թիվ 2 թունելի վթարային հատվածների հիմնանորոգման ծրագրի շրջանակներում նախատեսվել է 2022 թվականի սեպտեմբերի 1-ից մինչև 2023 թվականի մարտի 31-ը /7 ամիս/ իրականացնել 1,895,000.0 հազար դրամի շինարարական աշխատանքներ, որից 1,024,666.0 հազար դրամի աշխատանքներն իրականացվել են 2022թ., 870,334.0 / որից 790,201.0 հազար դրամը հատկացված է ՀՀ 2023թ. պետական բյուջեով/ հազար դրամի աշխատանքները նախատեսվել է իրականացնել 2023թ., ինչպես նաև տեխնիկական և հեղինակային հսկողության ծառայությունների գումարները, և Նախագծով պահանջվել է 80,133.0 հազար դրամ։ 2023թ. մարտի 31-ին ողջ ծավալով ավարտվել են պայմանագրով նախատեսված հիմնանորոգման աշխատանքները։ Քանի որ շինարարության ընթացքում չնախատեսված աշխատանքների և ծախսերի համար նախատեսված 6 տոկոսի չափով պահուստային միջոցների անհրաժեշտություն չի առաջացել, ուստի պայմանագրի գինը 101,517.6 հազար դրամի չափով նվազել է, և Նախագծով պահանջվում է միայն տեխնիկական և հեղինակային հսկողության ծառայությունների համար **1,000.7** հազար դրամ։  1004-31002  «Ֆլորա էներջիս» ՍՊԸ-ի հետ 17.08.2022թ. կնքել է պայմանագիր՝ 43,115.8 հազար դրամով՝ «Երևան» ՋՕԸ-ի կողմից սպասարկվող Մասիսի տարածաշրջանի Դաշտավան, Նորամարգ, Դարբնիկ, Մասիս, Զորակ, Սիս և Սայաթ Նովա համայնքների ինքնաշատրվանող խորքային հորերի բաժանարար կետերի կահավորումը փականներով և ջրաչափերով ապահովելու համար։ 2022թ. կատարվել են 5,133.9 հազար դրամի աշխատանքներ, իսկ մնացած մասը՝ 37,982.0 հազար դրամի աշխատանքները, տեխնիկական և հեղինակային հսկողությունները, նախատեսվել է իրականացնել 2023թ., ընդամենը՝ 38,995.8 հազար դրամ։  |
|   |  «Թալին» ՋՕԸ-ի կողմից շահագործվող Թալին-1 ջրհան կայանը շահագործման է հանձնվել 1986 թվականից և սպասարկում է Արգինա և Արագածավան համայնքների պոմպակայանի իշխման տակ ընկած հողատարածքները: Ջրհան կայանում մինչ օրս ոչ մի վերականգնման և հիմնանորոգման աշխատանքներ չեն կատարվել: Պոմպակայանի 3 շարժիչները՝ 800 կվտ 1000 պ/ր և 3 պոմպերը՝ 20 Դ–6, մաշված և քայքայված են: Էլ.էներգիայի հաճախակի և անկանոն անջատումներից խափանվել են Ֆ-500 մմ հակադարձ փականները, մղման խողովակաշարի վրա գտնվող բազմաթիվ կոմպենսատորները, շարքից դուրս են եկել ցածր և բարձր լարման էլ.վահանակները և 6 կվտ յուղային անջատիչները, որոնք պետք է փոխարինվեն վակուումային անջատիչներով՝ շահագործման անվտանգության համար:Պոմպակայանի իշխման տակ ընկած է շուրջ 1400 հա հողատարածք, որից փաստացի ոռոգվում է շուրջ 560 հա-ը: Խնդրի վերաբերյալ գրություններ են ստացվել համայնքի ղեկավարի, մարզպետի կողմից։Պոմպակայանի վերականգնման նպատակով նախատեսվում է իրականացնել հիդրոտեխնիկական և էլեկտրամեխանիկական սարքավորումների փոխարինում/վերանորոգում, պոմպակայանի շենքի վերանորոգում, էլեկտրական սարքավորումների փոխարինում/վերանորոգում, մղման խողովակաշարի, միջանկյալ հենարանների, կոմպենսատորների վերանորոգում և այլ աշխատանքներ:Պոմպակայանի վերանորոգումը և վերազինումը հնարավորություն կտա ապահովել կայուն ջրամատակարարում դրա իշխման տակ ընկած և ներկայումս փաստացի ոռոգվող հողատարածքներում, ինչպես նաև շուրջ 500 հա ոռոգելի հողատարածքների ավելացում: Նախագծանախահաշվային փաստաթղթերի համար նախատեսվում է 15,540.0 հազար դրամ, իսկ փորձաքննության համար՝ 1,120.0 հազար դրամ, ընդամենը՝ **16,660.0** հազար դրամ։1004-31013«Ոռոգման համակարգի առողջացում» ծրագրի «Փոքր և միջին ջրամբարների կառուցում» միջոցառման շրջանակներում նախատեսվում է ձեռք բերել ՀՀ Սյունիքի մարզի Լիճքի ջրամբարի նախագծանախահաշվային փաստաթղթերը։ Մրցույթի արդյունքում կնքված պայմանագրով /156.0մլն դրամ/ սահմանված է վճարման փուլային տարբերակ։ Հաշվի առնելով ՀՀ 2023թ. պետական բյուջեով հատկացված գումարի առկայությունը և վճարման փուլային տարբերակը, առաջարկվում է հատկացնել 36,700.0 հազար դրամ։ |
|  | **3. Տվյալ բնագավառում իրականացվող քաղաքականությունը**Սույն որոշման նախագծով պահանջվող գումարը կվերաբաշխվի ՀՀ 2023 թվականի պետական բյուջեի «Ոռոգման համակարգի առողջացում» ծրագրի «Ջրային տնտեսության հիդրոտեխնիկական սարքավորումների տեղադրման աշխատանքներ» միջոցառման գծով նախատեսված աշխատանքների՝ գնումների ընթացակարգերի արդյունքում տնտեսված միջոցների հաշվին։  |
|  | **4.Կարգավորման նպատակը և բնույթը** Ոռոգման ոլորտում առկա մի շարք անհետաձգելի և հրատապ աշխատանքների իրականացման անհրաժեշտությամբ պայմանավորված նախագծանախահաշվային փաստաթղթերի ձեռքբերում, ինչպես նաև 2022թ. մեկնարկած և 2023թ. շարունակվող որոշ շինարարական աշխատանքների իրականացում։ |
|  | **5. Նախագծի մշակման գործընթացում ներգրավված ինստիտուտները և անձինք** |
|  | Որոշման նախագիծը մշակվել է ՀՀ ՏԿԵՆ ջրային կոմիտեի կողմից: |
|  | **6.Ակնկալվող արդյունքը** Ոռոգման ոլորտում առկա մի շարք անհետաձգելի և հրատապ աշխատանքների իրականացման անհրաժեշտությամբ պայմանավորված նախագծանախահաշվային փաստաթղթերի ձեռքբերում, ինչպես նաև 2022թ. մեկնարկած և 2023թ. շարունակվող որոշ շինարարական աշխատանքների իրականացում։ |
|  |  **7. Տեղեկատվություն** «Հայաստանի Հանրապետության 2023 թվականի պետական բյուջեի մասին» Հայաստանի Հանրապետության օրենքում վերաբաշխում, փոփոխություններ, լրացումներ, Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ, լրացումներ և պայմանագրերում փոփոխությւոններ կատարելու մասին» ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում: «Հայաստանի Հանրապետության 2023 թվականի պետական բյուջեի մասին» Հայաստանի Հանրապետության օրենքում վերաբաշխում, փոփոխություններ, լրացումներ, Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ, լրացումներ և պայմանագրերում փոփոխությւոններ կատարելու մասին» ՀՀ կառավարության որոշման նախագծի ընդունման կապակցությամբ այլ նորմատիվ իրավական ակտեր ընդունել անհրաժեշտ չէ: **8. Կապը ռազմավարական փաստաթղթերի հետ, Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ** Նախագիծը բխում է ՀՀ կառավարության 2021 թվականի օգոստոսի 18-ի «Հայաստանի Հանրապետության կառավարության 2021-2026 թվականների ծրագրի մասին» N 1363-Ա որոշմամբ հաստատված Հավելվածի «3.Ենթակառուցվածքների զարգացում» բաժնի «3.3 Ջրային տնտեսություն» ենթաբաժնի և 2021 թվականի նոյեմբերի 18-ի N 1902-Լ որոշմամբ հաստատված «ՀՀ կառավարության 2021-2026 թվականների գործունեության միջոցառումների ծրագրի» 83.15 կետի (որով նախատեսվում է 2023 թվականից մեկնարկել ՀՀ Սյունիքի մարզի Լիճքի (Մեղրի) ջրամբարի կառուցման նախագծային աշխատանքները, որոնք հիմք կհանդիսանան ջրամբարի կառուցման ծրագրի իրականացման հետագա ընթացքի համար) և 80.2 կետի (նախատեսվում է իրականացնել ոռոգման համակարգերի վերականգնմանն ուղղված կապիտալ ներդրումներ) պահանջներից։ |